Pielikums Ugunsdrošības un civilās aizsardzības koledžas

26.06.2023. rīkojumam Nr. 22/3-1.1.-5/108

**Ugunsdrošības un civilās aizsardzības koledžas**

**kvalitātes politika**

Ugunsdrošības un civilās aizsardzības koledžas (turpmāk – koledžas) kvalitātes politika ir koledžas apņemšanās pildīt gan ārējās, gan iekšējās piemērojamās prasības atbilstoši koledžas misijai, mērķim un stratēģiskajam virzienam, pastāvīgi un mērķtiecīgi uzlabojot savu darbību, ņemot vērā studējošo, Valsts ugunsdzēsības un glābšanas dienesta, citu ieinteresēto pušu un sabiedrības vajadzības saskaņā ar koledžas vērtībām- cieņu, godprātību, atbildību, sadarbību, izcilību un lojalitāti.

Kvalitātes politika tiek īstenota saskaņā ar Standartiem un vadlīnijām kvalitātes nodrošināšanai Eiropas augstākās izglītības telpā (ESG).

Šīs politikas mērķis ir **kvalitātes nodrošināšana kvalitātes uzlabošanai** un politika tiks realizēta, balstoties uz šādiem pamatprincipiem:

* Nepārtraukta izglītības satura pilnveide, regulāri izvērtējot studējošo un citu ieinteresēto pušu apmierinātību un vajadzības.
* Akadēmiskā personāla kompetences paaugstināšana, sniedzot iespēju pedagogiem profesionāli pilnveidoties, veicinot inovāciju ieviešanu mācīšanas metodēs un jaunu tehnoloģiju lietošanu.
* Uz studentu centrēta izglītības pieeja, kurā notiek sadarbība ar studējošajiem, lai uzlabotu studentu mācīšanās pieredzi, veicinātu iesaisti studiju procesā un satura pilnveidē.
* Atbilstošas infrastruktūras attīstīšana, nodrošinot koledžas darbībai nepieciešamo resursu pieejamību.
* Kopīgos mērķos balstīts komandas darbs, veidojot izpratni par savstarpēji saistītiem procesiem kā vienotu sistēmu.
* Atbildīga attieksme un rīcības seku apzināšanās studentu, nodarbināto, Valsts ugunsdzēsības un glābšanas dienesta un sabiedrības priekšā visos koledžas funkciju īstenošanas posmos.

Kvalitātes politika attiecas uz visām koledžas darbības jomām, ir saistoša katram iesaistītajam un kvalitātes nodrošināšana ir ikvienas iekšējās ieinteresētās puses atbildība.

Koledža tiecas būt mūsdienīga un prestiža izglītības iestāde ar labi attīstītu infrastruktūru, kurā mācās drosmīgākie, strādā prasmīgākie, un ar kuru vēlas sadarboties labākie!